**Persatuan Bahasa Melayu Universiti Malaya** (**PBMUM**) merupakan sebuah gerakan mahasiswa yang aktif dalam perkembangan dan perjuangan bahasa, kesusasteraan serta budaya Melayu. PBMUM turut telah memainkan peranan yang penting dalam pembentukan bahasa Melayu moden yang kini luas dibudayakan di Malaysia dan Singapura.

Sejarah
-------

PBMUM ditubuhkan sebagai Persekutuan Bahasa Melayu di Singapura pada 29 Januari 1955 dengan 27 ahli. Rumusan bagi penubuhan PBMUM telah dijayakan dengan sokongan daripada pensyarah dan mahasiswa dari fakulti sastera, termasuk Lukman Musa, Noh Abdullah, Tahir Abdul Rahman dan Fatimah Hasyim. Namun, gagasan utama membentuk persatuan ini berasal daripada Profesor diRaja Ungku Aziz dan Pendeta Za'ba yang tegas dalam menubuhkan satu persatuan mahasiswa Melayu yang boleh yang akan memainkan peranan penting dalam perkembangan sastera dan Bahasa Melayu. Dengan banyak sokongan daripada individu-individu dan sarjana di universiti, keahlian PBMUM terus meningkat daripada 202 tahun 1956 menuju 721 pada tahun 1965. 

Pada tahun 1959, selepas menubuhkan dua bahagian autonomi pada tahun 1959 dengan salah satu kampus yang berada di Singapura dan yang lainnya di Kuala Lumpur, operasi PBM mengalih tumpuan kepada Malaysia. Seterusnya, nama itu kemudian secara rasmi berubah menjadi Persatuan Bahasa Melayu Universiti Malaya (PBMUM) pada tahun 1969.

Perlembagaan PBMUM
------------------

Ketekalan PBMUM dalam isu-isu perkembangan bahasa, budaya dan kesusasteraan Melayu dapat diperhatikan dalam perlembagaan PBMUM (1969) :

1. Berusaha mengembangkan bahasa Melayu dan menggalakkan penggunaannya.

2. Memberi sumbangan yang konkrit untuk perkembangan serta kemajuan kesusasteraan dan kekayaan perpustakaan Melayu.

3. Mengembangkan kesenian dan kebudayaan Melayu.

4. Menggalak dan menjalankan pengajian dalam lapangan kesenian dan kebudayaan Melayu.

5. Mengambil tahu berkenaan dengan pelajaran bahasa Melayu dan berusaha untuk memberi sumbangan yang sewajarnya.

Sumbangan
---------

Prinsip utama PBMUM pada tahun 1954 adalah untuk menggesa kerajaan Malaya untuk merasmikan bahasa Melayu sebagai bahasa kebangsaan Malaya. Terkesan daripada suara dan perjuangan PBMUM, Majlis Undangan Persekutuan Tanah Melayu (Malayan Council) akhirnya bersetuju pada 31 Mei 1955 untuk mengiktiraf bahasa Melayu sebagai bahasa kebangsaan Malaya. Tahun 1965 telah menampakkan kebangkitan PBMUM sebagai sebuah badan yang kuat dan berpengaruh dengan melibatkan diri dalam program bercorak politik, ekonomi dan pendidikan dengan memperluaskan tumpuan mereka daripada acara-acara kesusasteraan dan bahasa sahaja. Pada tahun 1969 pula, PBMUM melakukan penstrukturan semula pendiriannya untuk turut memperjuangkan isu penggunaan bahasa Melayu sebagai bahasa pengantar dalam pelajaran serta memainkan peranan yang lebih kukuh dalam pembentukan negara. PBMUM percaya bahawa persatuan tersebut mewakili suara rakyat marhaen. PBMUM berdiri teguh menentang rasisme and berpandangan bahawa prinsip utamanya merupakan pembangunan masyarakat. Dalam hal ini, Kochiko Mazilo percaya bahawa pendekatan PBMUM tidak dilakukan berdasarkan emosi dan radikalisme semata namun turut merupakan sebuah wadah perjuangan yang selaras dengan aspirasi kerajaan. Penggunaan bahasa Melayu serta dasar pendidikan yang dipegangnya turut selaras dengan keperluan dan kemahuan masyarakat Melayu. Mutakhir ini, sejak 2009 di bawah pimpinan Muhammad Jailani Abu Talib, PBMUM bergerak aktif bawah cogan kata "Menjana Keintelektualan Masyarakat" dan giat menganjur pelbagai aktiviti yang bertujuan untuk melestari gagasan tersebut. Pada 2010, PBMUM telah menganjurkan bengkel Adobe Photoshop buat para anggotanya yang bertujuan untuk meningkatkan kemahiran IT para anggotanya di samping mempertingkatkan daya saingan mereka di persada antarabangsa. Di suatu sudut yang lain pula, PBMUM telah membuka sebuah perpustakaan kecil di rumah anak yatim Darul Falah yang bertujuan untuk memasyarakatkan bahasa Melayu di samping meningkatkan minat para penghuni rumah tersebut terhadap bahasa dan sastera Melayu. 

Dari 23 September 2010 - 27 September 2010, PBMUM telah mengorak langkah yang luas dengan menganjurkan Festival Buku Melayu 2010 di Akademi Pengajian Melayu, Universiti Malaya. Festival tersebut buat julung-julung kalinya merupakan festival buku pertama dalam sejarah persuratan Malaysia yang dikhususkan khas buat buku-buku Melayu sahaja.

Kepimpinan
----------

PBMUM turut pernah dipimpin oleh beberapa individu yang memainkan peranan yang penting dalam pembangunan masyarakat. Antara individu-individu yang kemudiannya memainkan peranan yang besar dalam pembangunan masyarakat termasuklah Tan Sri Professor Emeritus Awang Had Salleh, Dato' Dr. Nordin Selat, Dato' Nordin Abd. Razak, Dr. Mohd. Fuad Zarkashi, Dato' Saifuddin Abdullah, Associate Professor Dr. Nuwairi Haji Khaza'ai, Dato' Seri Anwar Ibrahim dan Datuk Ahmad Shaberry Cheek.

### Senarai Yang Dipertua

1. 1955/1956 - Lukman Musa
2. 1958/1959 - Syed Husin Ali
3. 1963/1964 - Tan Sri Professor Emeritus Awang Had Salleh
4. 1964/1965 - Mohd Noorani Kamarur
5. 1965/1966 - Dato' Dr. Nordin Selat
6. 1966/1967 - Ismail Daud
7. 1967/1968 - Dr. Sanusi Osman
8. 1968/1969 - Harun Awal
9. 1969/1970 - Dato' Seri Anwar Ibrahim
10. 1970/1971 - Dato' Nordin Abdul Razak
11. 1971/1972 - Mahathir Mohd. Khir
12. 1973/1974 - Datuk Zulkifli Hj Ahmad
13. 1974/1975 - Dato' Aziz Shamsudin
14. 1979/1980 - Associate Professor Dr. Nuwairi Haji Khaza'ai
15. 1980/1981 - Dr. Mohd Puad Zarkashi
16. 1981/1982 - Hashim Pajian
17. 1983/1984 - Dato' Saifuddin Abdullah
18. 1984/1985 - Dato' Saifuddin Abdullah
19. 1984/1985 - Wan Ahmad Ibrahim
20. 1985/1986 - Fauzi Mat Nor
21. 1988/1989 - Masnil Shahrir
22. 1989/1990 - Rohaizad Ahmad Fatanah
23. 1990/1991 - Abdul Rahman
24. 1991/1992 - Fazli Hisahak
25. 1992/1993 - Ahmad Fakhruddin Hussain
26. 1993/1994 - Ahmad Nazari Sulaiman
27. 1994/1995 - Abdul Ghaffar Yahya
28. 1995/1996 - Md. Arfizal Md. Ariffin
29. 1996/1997 - Jamarussalam Abdullah
30. 1997/1998 - S. Ramlee Shamsuddin
31. 1998/1999 - S. Ramlee Shamsuddin
32. 1999/2000 - Mohd Nizam Shaari
33. 2000/2001 - Mohd Yusrin Mohamed Yusof
34. 2001/2002 - Wan Azlee Wan Abdullah
35. 2002/2003 - Khazali bin Md. Din
36. 2003/2004 - Othman bin Yunus
37. 2005/2006 - Zulkifli Bin Mohamad
38. 2006/2007 - Hilmy Rizal
39. 2007/2008 - Arif Atan
40. 2008/2009 - Wan Mohamad Wasif Bin Wan Mohamad
41. 2009/2010 - Muhammad Jailani Abu Talib
42. 2010/2011 - Muhammad Jailani Abu Talib
43. 2011/2012 - Nor Izzati Binti Ismail
44. 2012/2013 - Dr. Abdul Muqit bin Muhammad
45. 2013/2014- Ishak Sairozi
46. 2014/2015- Ishak Sairozi
47. 2015/2016- Shamsul Amin

Rujukan
-------

1. ↑  Mohd, Fazil (1969). *PBMUM 69/70*. Persekutuan Bahasa Melayu Universiti Malaya, University of Malaya.
2. ↑  Abdul Rahman, Haji Abdullah (1997). *Pemikiran Islam di Malaysia : Sejarah dan Aliran*. Jakarta : Gema Insani Press. ISBN 9789795614302.
3. ↑  Nordin, Razak (1973). *PBMUM - Perubahan Sikap Pelajar-pelajar Melayu*. Department of Malay Studies, University of Malaya.

| * l
* b
* s
Universiti Malaya |
| --- |
| Kepimpinan | 
* **Canselor**: Sultan Nazrin Muizzuddin Shah ibni Almarhum Sultan Azlan Muhibbuddin Shah Al-Maghfullah
* **Naib-Canselor**: Prof. Dato' Ir. Dr. Mohd Hamdi Abd Shukor

 |
| Kolej Kediaman | 
* Pertama (Tuanku Abdul Rahman)
* Kedua (Tuanku Bahiyah)
* Ketiga (Tuanku Kurshiah)
* Keempat (Bestari)
* Kelima (Dayasari)
* Keenam (Ibnu Sina)
* Ketujuh (Za'Ba)
* Kelapan (Kinabalu)
* Kesembilan (Tun Syed Zahiruddin)
* Kesepuluh (Tun Ahmad Zaidi)
* Kesebelas (Ungku Aziz)
* Keduabelas (Raja Dr. Nazrin Shah)
* Ketigabelas (bekas UIA PJ)

 |
| Fakulti | 
* Fakulti Perubatan
* Fakulti Kejuruteraan
* Fakulti Pergigian
* Fakulti Farmasi
* Fakulti Undang-Undang
* Fakulti Alam Bina
* Fakulti Sains Komputer dan Teknologi Maklumat
* Fakulti Pendidikan
* Fakulti Sains
* Fakulti Sastera dan Sains Sosial
* Fakulti Perniagaan dan Ekonomi
* Fakulti Bahasa dan Linguistik
* Fakulti Seni Kreatif

 |
| Akademi | 
* Akademi Pengajian Melayu
* Akademi Pengajian Islam

 |
| Institut | 
* Institut Penyelidikan, Pengurusan dan Syarikat (IPPP)
* Institut Pengajian Pasca Siswazah
* Institut Asia-Eropah
* Institut Polisi Awam dan Pengurusan Antarabangsa (INPUMA)
* Institut Pengajian Kepengetuaan
* Institut Pengajian China (ICSUM)
* Institut Sains Lautan dan Bumi (IOES)

 |
| Pusat | 
* Pusat Penyelidikan Halal
* Pusat Permulaan Bakat & Latihan Industri (CITra)
* Pusat Dialog Peradaban
* Pusat Peningkatan Akademik & Pembangunan Kepimpinan
* Pusat Sains & Sukan Senaman
* Pusat Pendidikan Berterusan (UMCCed)
* Pusat Asasi Sains
* Pusat Pembangunan Keluarga
* Pusat Penyelidikan Bioteknologi dan Pertanian (CEBAR)
* Pusat Komuniti & Kelestarian (UMCares)
* Pusat Kajian Demokrasi & Pilihan Raya (UMcedel)
* Pusat Inovasi & Keusahawanan (UMCIE)
* Pusat Kecemerlangan (UMCoE)
* Pusat Pendidikan & Penyelidikan Penyakit Berjangkit Tropika (TIDREC)

 |
| Muzium | 
* Muzium Kesenian Islam
* Muzium Zoologi
* Muzium Geologi

 |
| Warga dan alumni | 
* Senarai warga Universiti Malaya

 |
| Dalam media | 
* *Dari Desa Ke Kampus* (1987)
* *Johnny Bikin Filem* (1997)

 |
| Badan pelajar | 
* Persatuan Alumni
* Kesatuan Pelajar

 |
| Berkaitan | 
* Pusat Perubatan Universiti Malaya (PPUM)
* Pusat Pakar Universiti Malaya (UMSC)
* Jabatan Sosial dan Perubatan Pencegahan
* Rimba Ilmu
* Dewan Tunku Canselor
* Panggung Eksperimen
* Stadium UM Arena
* Persatuan Bahasa Melayu Universiti Malaya
* UMalaya Radio
* Tasek Varsiti

 |
| 
* Kategori Kategori

 |